C 200/22
BG
Официален вестник на Европейския съюз
8.6.2023 г.
За процеса на зреене на „Lajta sajt“ е необходимо специално ноу-хау.
Питите сирене се обръщат на всеки 3—4 дни и се измиват със саламура, за да се увеличи интензивността на растежа на бактериите.
Те трябва да се обръщат и измиват много внимателно на ръка и не трябва да се попиват.
„Lajta sajt“ зрее в продължение на 2 седмици, като за това време червената култура покрива напълно повърхността.
Като се започне от повърхността, интензивният процес се движи към центъра на питите и завършва до времето, в което „Lajta sajt“ е узряло.
Друга характеристика на зреенето е бързото нарастване на стойността на pH на кората, причинено от разграждането на лактата (до въглероден диоксид и вода) от някои дрожди (напр.
Oospora lactis), които се развиват естествено на повърхността.
Зреенето на „Lajta sajt“ се характеризира с бързо разграждане на повечето протеини, което означава, че 50—60 % от тях се превръщат в пептиди, отчасти под формата на аминокиселинни съединения, до втората седмица от процеса на зреене.
След 3 седмици зреене вкусът и мирисът на амоняк започват да се усещат, а консистенцията става все по-мека, така че от третата седмица сиренето трябва да се съхранява при температура между 2 °C и 8 °C, за да бъде годно за консумация и да запази характерните си качества.
Репутацията на „Lajta sajt“ се дължи на неговия вкус, ароматност, мирис, много приятна ронлива консистенция и уникално неизменно качество.
То е било и още е преди всичко фаворит на любителите на сирене, а благодарение на интензивната протеолиза се нарежда сред най-лесните за усвояване сортове сирене.
В тематичен блог за сирената „Lajta sajt“ се посочва като известно и с основание популярно унгарско сирене, което се класифицира като едно от сирената, които узряват с червени култури и се описва по следния начин: Кората е тънка, еластична и с тъмен жълточервеникав цвят.
Вътрешността на сиренето е плътна, с малки мехурчета, и има характерен ароматен и приятно остър вкус.
Сиренето се реже и стърже лесно, което го прави идеално за сандвичи и тостове, а може да се консумира и с макаронени изделия.
Препоръчвам го за всяко блюдо, в което се слага сирене.“
Източник: https://sajtologia.blog.hu/2015/09/09/ha_lajta_van_rajta „Lajta sajt“ често получава признание на национални и международни конкурси за сирена, като получава: — златен сертификат на унгарския национален конкурс за сирена в Csermajor през 2011 г.; — първа награда сред традиционните национални сирена на 15 държави по време на националния конкурс за сирена, организиран като част от 22-ия фестивал на виното в Budavár през 2013 г.; — златен медал от Националния събор на сирената през 2018 г.; — второ място на фестивала на сиренето „Микулов“ в Чехия през 2019 г.; — голямо признание като гост на изложението на сирена „Caseus Veneti“ през 2021 г.
Изложението е отворено за участие за малки производители на сирене, които произвеждат уникални продукти с местни характеристики.
Източник: https://www.padovaoggi.it/foto/eventi/caseus-veneti-piazzola-25-26-settembre-2021.html/ Препратка към публикуваната продуктова спецификация https://gi.kormany.hu/foldrajzi-arujelzok